สวัสดีค่ะ หนูมีอาการไข้สูง ปวดเมื่อยเนื้อตัวมาก ปวดจนนอนไม่ได้เลยค่ะ มีน้ำมูกใสด้วย เจ็บคอแต่ไม่ไอ หนาวสั่น เลยไปหาที่โรงพยาบาล พยาบาลเลยสังเกตเห็นผื่นที่แขน มันไม่คันค่ะ หนูเลยไม่เห็น เค้าเลยเจาะเลือดไปตรวจ แล้วก็เก็บฉี่ไปตรวจด้วย ผลออกมาว่าไม่ได้ติดเชื้อ เลยให้กลับบ้าน ให้ยาพารากับยาแก้แพ้มากินค่ะ กลับถึงบ้านก็กินยานอน แต่ตื่นมาไข้ยังไม่ลด ปวดตัวมาก เลยไปคลีนิค ผื่นที่ตอนแรกเหมือนยุบไปแล้ว มันขึ้นมาอีกเต็มเลยค่ะ ขึ้นที่ขาที่คอที่หน้าด้วย ก็ถามย้ำว่าเค้าตรวจไข้เลือกออกแล้วใช่มั้ย แล้วเค้าก็ฉีดยาแก้ไข้ให้ พอกลับมาบ้านประมาณ 2 ชม. ผื่นก็ยุบค่ะ หายเกือบหมดเลยมองไม่เห็นแล้ว แต่เมื่อเช้าตื่นมามันขึ้นอีกแล้วค่ะ แต่ไข้ลดแล้ว เหลือแค่รุมๆ ปวดเมื่อยตัวกับน้ำมูกก็เบาแล้ว แต่ถ้าผื่นมันยังยุบแล้วขึ้นอีกหนููควรกลับไปหามั้ยคะ
สวัสดีค่ะ อาการมีไข้และมีผื่น อาจเกิดจาก-ไข้ออกผื่นจากเชื้อไวรัสชนิดไม่เจาะจง เช่น เกิดจากการติดเชื้อ enterovirus หรือ adenovirus ซึ่งอาการในกลุ่มนี้ไม่มีอาการเฉพาะเจาะจง โดยส่วนใหญ่คือจะมีไข้ แล้วตามการเกิดผื่น ลักษณะผื่น อาจเป็นผื่นราบสีแดง ผื่นนูนสีแดง หรือตุ่มน้ำใส-ไข้เลือดออก มีไข้สูงลอย เบื่ออาหาร คลื่นไส้ อาเจียน ปวดท้อง และมีจุดเลือดออกสีแดงเล็กๆ ตามผิวหนัง (ไม่ใช่ผื่นที่มีลักษณะนูนสีแดง) นอกจากนี้อาจมีเลือดออกบริเวณอื่นๆ เช่น เลือดออกตามไรฟัน เลือดกำเดาไหล อาเจียนมีเลือดปน-โรคอีสุกอีใส ได้แก่ มีไข้ ปวดศีรษะ เจ็บคอ เบื่ออาหาร หลังจากนั้น 1-2 วัน จะเกิดผื่นแดงที่ค่อยๆเปลี่ยนเป็นตุ่มน้ำใส-หัดกุหลาบ หรือ ส่าไข้ แต่จะพบในเด็กเล็ก ส่วนใหญ่พบในช่วงอายุ 6-12 เดือน และมากกว่า 95% พบในช่วงไม่เกิน 2 ปี โอกาสที่จะเป็นในผู้ใหญ่นั้นน้อยมากๆ-การติดเชื้อ HIV ในระยะเฉียบพลันก็ได้ หากได้ไปมีความเสี่ยงมาในช่วง 2-4 สัปดาห์ก่อนหน้านั้น-โรคหัด อาการคือมีไข้ ตาแดง น้ำมูกไหล ไอแห้ง เจ็บคอ หลังจากนั้น 3-4 วัน จะพบจุดหรือตุ่มสีขาวตรงกระพุ้งแก้ม และจะเกิดผื่นนูนแดงขึ้นในวันที่ 4 ของการมีไข้ หากฉีดวัคซีนมาในวัยเด็กพบได้น้อยค่ะโดยส่วนมากจะเป็นเรื่องของไข้ออกผื่นจากเชื้อไวรัสชนิดไม่เจาะจงได้ แนะนำสังเกตอาการว่าพออาการทุเลาแล้ว กลับมากำเริบอีกหรือไม่ หากผื่นลุกลามและยังมีไข้ ควรไปตรวจเพิ่มเติมหากมีอาการคันสามารถรับประทานยาแก้แพ้ เช่น คลอเฟนิรามีน หลีกเลี่ยงการแกะ เกาผื่น หลีกเลี่ยงไม่ให้แพร่เชื้อไปสู่ผู้อื่น โดยการไม่ใช่สิ่งของส่วนตัวต่างๆ ร่วมกัน รับประทานยาลดไข้ทุก 4-6 ชัวโมง พักผ่อน ดื่มน้ำมากๆ